Cene za menjavo ključavnice se gibljejo od 90€ do 150€, v povprečju pa boste za takšno storitev odšteli 120€. Cena je odvisna od izvajalca, kompleksnosti ključavnice ter težavnosti menjave. Storitev vključuje nabavo ključavnice, menjavo stare z novo ključavnico ter potne stroške. Ni gospodinjstva, kjer ne bi uporabljali ključavnice. Dobro se zavedamo kako pomembna je njena funkcija, večinoma pa, dokler ključavnica ni pokvarjena, njenemu namenu ne posvečamo veliko pozornosti.
Korozija, vlaga, nepazljivost pri odklepanju in zaklepanju so le peščica izmed mnogih faktorjev, ki povzročajo, da se čez leta ključavnica pokvari, oziroma postane manj funkcionalna, kot takrat ko smo jo kupili. Seveda pa se zaradi hitrega ritma življenja največkrat na to ne oziramo, kar je popolnoma normalno. Na srečo je na voljo veliko mojstrov, ki vam z veseljem pomagajo zamenjati ključavnico. Zamenjali jo bodo hitro, ter opravili vse potrebno, da bo vaša nova ključavnica služila svojemu namenu. Zaradi kompletne montaže ključavnice in nabave, vam ne bo potrebno skrbeti in iskati ključavnice po trgovinah, s tem pa boste prihranili energijo in vaš čas.